Udržujte pozornosť na pocite existencie
a buďte svedkami Božej slávy.
Veľkoleposti života
a pravdy bytia.
Buďte svedkami tanca stvorenia.
Každá ľudská bytosť má šancu na prebudenie do svojej nesmrteľnosti,
ale každý musí prejsť
riekou sĺz.
Áno.
Musíte cítiť vzostupy a pády,
správnosť a nesprávnosť,
dobro a zlo,
horké a sladké
úspech a zlyhanie -
to všetko slúži na vybudovanie duchovných svalov
a na posilnenie sily vášho rozlišovania,
aby ste vedeli, čo je skutočné a čo neskutočné
a aby ste si mohli vybrať to skutočné.
Niekedy to nejakú dobu odkladáme,
lebo sme fascinovaní neskutočným svetom,
sme zamilovaní do pominuteľných vecí
a to je tiež v poriadku.
Všetko je v poriadku.
Len ten, kto je pripravený,
ten sa prebudí.
Pretože pre Božský princíp nie je nič stratené ak naďalej spíme.
Môžeme ubližovať sebe alebo iným,
až kým sa bolesť ktorú si navzájom spôsobujeme stane neznesiteľnou.
Potom si vyberieme to, čo je správne -
keď to, čo je správne sa stane jedinou možnosťou, ktorá ostala.
Len potom si človek vyberie spravodlivosť.
Ale vy už ste tu.
A tento deň je váš deň,
toto je vaša šanca.
Váš život je veľkolepý.
Chcem od vás len aby ste s týmto chvíľku sedeli, ty sa môžeš na chvíľu posadiť a ...
len spočiňte v tomto priestore bytia.
Niekedy sa stane, že vám myseľ nedá tento priestor, iba tak byť
Povie, že to je strata času,
alebo že je to nudné
alebo bezcenné,
ale teraz už môžete vidieť.
Spočívajte v tom, čo nemá na vás žiadne požiadavky.
Aspoň to skúste.
Nie je to v konflikte so životom,
dáva to životu život,
ale vy musíte poznať aj vaše ticho,
váš mier
vašu prázdnotu.
Ak ste jedno so zdrojom,
svet zmien vám neublíži,
všetko je len ako oblak
plávajúci po nekonečnej oblohe.
Vy ste len svedkovia.
Tento svedok už je naplnený radosťou, nehľadá ju.
Vkladá radosť do ostatných vecí.
Sledujte aké to je,
spočívať bez čakania,
milovať bez potreby,
byť šťastný bez príbehov.
Ak sa čokoľvek vynorí,
nepotláčajte to,
nechajte to preplávať.
Nespájajte sa s tým.
Nespájate samých seba s ničím, čo vidíte, vnímate alebo si predstavujete,
jednoducho si to len všimnite.
Zostaňte s vlastným bytím.
Nezamykajte sa vnútri.
Vlastne dajte preč vaše dvere, okná a steny
a buďte v otvorenej rozľahlosti nekonečna.
Tu vás nič neohrozuje.
Buďte vďační za telo a za zmysly
a za schopnosť zakúšať život,
za používanie mysle a za rozlišovanie,
dokonca aj za túžby.
Ale nepripútavajte sa k tomu.
Všetky veci prídu k vám.
Nie je nič, za čím by sa bolo treba hnať,
iba ak to prenasledovanie je jednoducho nutkanie vo vás, radosť
a nech prinesie čokoľvek, ste s tým spokojní.
Vaše srdce je svetlo tohto sveta.
Nedovoľte mysli, aby ho skryla.
A zároveň nechoďte dokola a neukazujte ho, jednoducho buďte.
Len buďte, len buďte.
Tí, ktorí prišli sem na toto isté miesto pred vami,
sem prišli hľadať práve toto.
Prišli hľadať mier, ktorý práve zakúšate
radosť, ktorá je vo vašom srdci.